1. **Dios Su pueblo na Egipto (Eksodo 1:1-14)**
	* E di dos buki di Moisés a wòrdu yamá “ Eksodo ” na Latin pa motibu di easki su materia di e tópiko. Pero na Hebreo esaki ta konosí komo “ Shemot ” (Nòmbernan), pa motibu di su palabranan di apertura (Eksodo. 1:1).
	* E “nòmbernan” aki ta esnan di Jakòb I su yiunan hòmber. Un grupo chikitu di 70 hende (Gen. 46:26-27; Eks. 1:5). Durante tempu, nan a krese den un pueblo ku un ehérsito di mas o menos 600,000 guereronan (Eks. 12:37).. 12:37).
	* Jakòb su yiu hòmber, Jose, tabata un minister pa un Farao di e di 17 Dinastia di orígen Hyksos, no Egipsio. Ora ku e Hyksosnan a wòrdu derotá, un dinastia nobo a kuminsá na Egipto, kual “ no tabata konose Jose ” (Eksodo. 1:7-8).
	* Esaki a trese Israel na un situashon difisil (Eksodo 1:9-14). Sinembargo, na e final di e buki di Eksodo, e situashon ta kambia kompletamente: Israel ta adorá den libertat, dilanti di e presensia mes di Dios (Eksodo 40:38). E siñansa di e buki ta kla: Dios ta na kontrol; E lo salba nos, asta si sirkumstansianan ta hasié parse imposibel.
2. **For di Abraham na Moisés (Genesis 15:13; Exodus 1:8)**
	* Dios a primintí pa duna Abraham e tera di Kanaan, pero a spiert’é tokante di un tardansa di 400 aña den kumplimentu di e plan aki (Gen. 15:13-16). Moisés i Pablo ta agregá 30 aña na e periodo aki, hibando esaki bèk na e yamada na Haran (Eks. 12:40; Gal. 3:17):
		+ For di Abraham su yamada na Haran te na Jakòb su yegada na Egipto: 215 aña.
		+ For di Jakòb su yegada na Egipto te na e Eksodo: 215 aña.
	* Y kon Jakòb a yega na Egipto? Na un manera kompletamente milagroso. Apesar di e esfuersonan di fratrisidal (mata un ruman) pa mata Jose, el a bira promé minister di Egipto. Danki na su posishon, é tabata kapas pa trese su famia kompleto.
	* Ki tempu tur esaki a sosodé? Nos no sa e fechanan eksakto, pero nos sa sufisiente pa adaptá nan den historia konosí ( kual tambe tin fechanan ineksakto).
	* 1 Reinan 6:1 ta bisa ku e Eksodo a sosodé 480 aña promé ku e di dos aña di Salomon. Si e fecha aki ta eksakto I inklusivo, e ta pone nos na 1445 P.K. Si nos ta konsiderá esaki un “number rondo,” i tuma na konsiderashon e morto di Farao, e Eksodo a tuma lugá na 1450 P.K. Ku e data aki nos por determiná varios momentunan den Moisés su bida.
		+ **Ahmose I** (1575/1550). Ta derotá e Hyksosnan. E ta e farao kende “ no tabata konosé Jose ” i a sklabisá Israel (Eks. 1:8-12)
		+ **Amenophis I (1550/1530). El a sigui oprimí Israel (Eks**. 1:13-14)
		+ **Thutmose I** (1530/1517). El a duna òrdu pa matamentu di e yiunan Hebreo (Eks. 1:15-22)
		+ **Moses** (1530/1410). El a wòrdu adoptá dor di e yiu muhé di Thutmose I, Hatshepsut.
		+ **Thutmose II** (1517/?). Durante di su reinado, Moisés a hui di Egipto (1490)
		+ **Hatshepsut** (?/1479). El a muri promé ku su “ yiu hòmber” a bolbe bèk na Egipto.
		+ **Thutmose III** (1479/1450). E farao di e Eksodo. Su promé yiu hòmber tabata “ enkargá ku e bestianan doméstiko ” pero nunka a reina, komo ku el a muri durant4e di e di dies plaga.
		+ **Amenophis II** (1450/1424). Yiu hòmber di Thutmose III, pero no su primogénito.
3. **E Triunfo di Lealtat (Eksodo 1:15-22)**
	* E di diesocho dinastia Egipsio tabata odia stranherunan. Ademas, e Israelitanan tabata bastante numeroso pa rebeldiá (Eks. 1:9-10). Pesei gradualmente nan a kalma nan:
		+ Nan a apuntá notárisnan(kapatasnan) pa forsanan pa traha edifisionan (Eks. 1:11)
		+ Nan a hasi nan demandanan strak, birando (kambiando) nan den trahadónan/esklabonan (Eks. 1:13-14)
		+ Nan a ordená e morto di e hende hòmbernan, huzando parteranan (Eks. 1:15-16)
		+ Finalmente, nan a imponé e morto di e yiunan hòmber pa medio di forsa (Eks. 1:22)
	* Meimei di e angustia aki, e fieldat di e parteranan, Sifra i Púa, ta sobresalí. 1:15-19). Moisés ta laga Farao su nòmber afó, pero ta duna nos nan nòmber.
	* Tambe e ta registrá, pa nos siñansa, kon Dios a bendishonánan pa nan fieldat (Eks. 1:20-21).
4. **E yiu hòmber di e Neil (Eksodo 2:1-10)**
	* “ Bunita ” no ta alkansá( ta inferior) pa deskribí Jokabed su yiu hòmber (Eksodo 2:2). E término Hebreo “tob ” ( bon, bunita, perfekto) ta e mesun ku Dios ta huza pa deskribí e perfekshon di Su kreashon (Gen. 1:31).
	* Dios tabatin plannan speshal p’é. Un mama a tuma un rísiko; un muhé hoben a wòrdu mové; un yiu a papia ku sabiduría … i e futuro libradó a wòrdu salbá for di morto (Eks. 2:3-7).

Nos no sa e nòmber ku su mayornan a dun’é, pero nos sa si e nòmber duná na djé dor di su mama adoptivo, e yiu muhé di Farao: Hapimosis ( yiu hòmber di e dios Neil). Pero solamente el a yam’é “yiu hòmber,” “mosis ,” Moisés (Eks. 2:10).

* + Su mama a hasi bon uzo di e poko añanan ku é tabatin né den su kuido (Eks. 2:8-9). El a siñ’é pa ta un berdadero yiu di Dios. Ki un tarea importante mamanan ta ehekutá den kria nan yiunan den e temor di Dios!
1. **E Libradó ku a faya (Eksodo 2:11-25)**
	* Nos sa poko tokante di Moisés su hobentut. Komo un posibel heredero di e trono, é lo por a risibí un edukashon p esaki, inkluyendo ekspertisio military i politiko (EGW, "Patriarchs and Prophets," p. 223).
	* Nos sa si ku djis promé ku Moisés a bira 40, Thutmose II a wòrdu proklamá farao debí na intriga(kòmplòt) polítiko. Moisés e ora ei a kere ku e tempu a yega pa libra su pueblo Israel. Pero el a kuminsá su liberashon dor di mata un Egipsio. Esaki tabata in fayo grave (Eksodo 2:11-12 ). Ni asta su pueblo a konsider’é nan libradó (Eksodo 2:13-14 ; Echonan 7:25).
	* Den djis un poko dia, el a bai for di ta un miembro respetá di Farao su palasio(korte) pa un wardadó fugitivo (Eks. 2:15-22). Sinembargo, Dios no a rechasá Moisés; El a sigui konta riba djé, apesar di su fayonan.